નવી દિલ્હી: વડા પ્રધાન નરેન્દ્ર મોદી આજે કેરળના પ્રવાસે જનાર છે. જોકે તેમના કેરળ પ્રવાસ પહેલા એક મોટો વિવાદ છેડાયો છે. કેરળના મુખ્યપ્રધાન ઓમાન ચાંડીએ એવો આક્ષેપ કર્યો છે કે તેમને કોલ્લમ ખાતે યોજાનારા વડા પ્રધાન નરેન્દ્ર મોદીના કાર્યક્રમમાં આમંત્રણ આપવામાં આવ્યું નથી અને તેમને આ કાર્યક્રમથી દૂર રહેવા જણાવાયું છે. વડા પ્રધાન નરેન્દ્ર મોદી કોલ્લમ ખાતે આજે પૂર્વ મુખ્યપ્રધાન આર. શંકરની પ્રતિમાનું અનાવરણ કરનાર છે.